	BRANNINSTRUKS
Ready Idrettsforening – klubbhus, idrettshall og baneanlegg


Gjelder for alle ansatte, trenere, frivillige og vaktmestertjeneste i Ready Idrettsforening. Alle skal kjenne til denne instruksen og vite hvor rømningsveier og slokkeutstyr er plassert der de har sin aktivitet. Versjon: september 2026. Erstatter tidligere branninstruks og brannperm (Querebus Consult, 2012).
Ved brann eller brannalarm
	Prinsipp
	Ved brann eller brannalarm skal du:

	REDDE
	Få ut alle personer i fare. Bistå med evakuering til nærmeste trygge sone/friluft. Assister besøkende, barn og andre som trenger hjelp.

	VARSLE
	Varsle brannvesenet straks på 110. Varsle brannvernleder/daglig leder og andre i fare (utløs manuell brannmelder om tilgjengelig).

	SLUKKE
	Slukk om mulig med brannslange/-apparat eller kvel ilden med teppe, uten å utsette deg selv for fare. Lukk dører og vinduer for å hindre spredning av brann og røyk.

	INFORMERE
	Møt og informer brannvernleder eller brannvesenet når de kommer. Opptre rolig slik at det ikke oppstår panikk. Bli på oppmøteplassen til det er gitt beskjed om at det er trygt å gå inn igjen.


Ansvar og roller
	Rolle
	Ansvar ved brann/øvelse

	Daglig leder
	Overordnet ansvar for at brannvernrutinene følges og oppdateres. Sørger for årlig brannvernrunde og brannøvelse. Utpeker brannvernleder og brannområdeansvarlige.

	Brannvernleder (normalt daglig leder, administrativ leder ved DLs fravær)
	Mottar melding om at lokalene er tømt fra brannområdeansvarlige. Melder til brannvesenet at bygget er tømt. Gir beskjed om når det er trygt å gå inn igjen. Sørger for opplæring av nye brannområdeansvarlige.

	Vaktmester (deltidsstilling)
	Teknisk/bygningsmessig ansvar: sjekker jevnlig at rømningsveier er ryddet og åpne, at røykvarslere og brannslukningsutstyr fungerer, og at branndører ikke er tildekket. Ansvar for trygg oppbevaring og håndtering av drivstoff/brannfarlig væske til maskinparken (se eget avsnitt om maskiner). 

	Kontoransatte / administrasjon
	Har intet særskilt brannvernansvar utover å forlate bygget på lik linje med andre ved alarm, og bistå brannvernleder ved behov (f.eks. betjene branntavle/telefon dersom dette er kjent). Alle skal bidra til å holde rømningsveier frie.

	Trenere i felt (bandy, alpint, fotball, friidrett)
	Ansvarlig for å telle opp og evakuere egne utøvere til avtalt oppmøteplass ved aktivitet på Readys egne anlegg. Ved aktivitet på eksterne/kommunale anlegg (f.eks. alpinanlegg) følges vertsanleggets egne branninstrukser, men treneren skal alltid ha oversikt over og telle egne utøvere, og melde fra til daglig leder ved hendelser.

	Brannområdeansvarlige (A–D)
	Sjekker alle rom i eget område og påser at alle forlater bygningen via rømningsveiene. Melder til brannvernleder når området er tømt.


Brannvernområder i Ready IF
	Omr.
	Sted
	Omfatter
	Ansvarlig

	A
	Klubbhus, 1. etasje
	Kafé, kjøkken, lager, toalett, kontor, møterom
	Brannområdeansvarlig: Daglig leder              Vara: Administrativ leder

	B
	Klubbhus, underetasje
	Garderober, toaletter, treningsrom
	Brannområdeansvarlig: Daglig leder              Vara: Administrativ leder

	c
	Uteanlegg (Gressbanen/Eckbobanen m.m.)
	Baneanlegg for bandy og fotball, bygninger, oppmøteområder
	Brannområdeansvarlig: Daglig leder              Vara: Administrativ leder

	
	
	
	


Felles møteplass ved evakuering av klubbhus/idrettshall/Gressbanen/Eckbobanen: ved sykkelstativet på Gressbanen (se kart under, oppmerket område markert med rød ring). Ansvarlig brannvernleder har gul vest og utfører opptelling av personer.
[image: ]
Kartutsnitt: møteplass ved sykkelstativet (rød ring), sett fra luften.
Særskilt for vinterdrift og bruk av store maskiner (ismaskin, traktor med fres/måkeskjær)
1. Kun personell som er kurset/sertifisert (bl.a. gjennom Bymiljøetaten) skal kjøre ismaskin, traktor med fres eller måkeskjær.
1. Drivstoff til maskinparken oppbevares i godkjente, brannsikre kanner/tanker, adskilt fra annen brannfarlig lagring.
1. Røyking eller bruk av åpen ild er forbudt ved fylling av drivstoff eller i nærheten av maskin-/drivstofflager.
1. Brannslukningsapparat skal være lett tilgjengelig i maskin-/redskapsrom, og kontrolleres av vaktmester på lik linje med annet brannvernutstyr.
1. Feil ved elektrisk anlegg, maskiner eller drivstoffhåndtering meldes umiddelbart til vaktmester/daglig leder og registreres som avvik.
Aktivitet på eksterne/kommunale anlegg (særlig alpint)
1. Alpinavdelingens trening og konkurranser foregår i hovedsak på eksterne/kommunale anlegg. Der gjelder vertsanleggets egne branninstrukser og rømningsplaner, ikke Readys interne brannvernområder A–C.
1. Ready-trener skal i forkant gjøre seg kjent med anleggets rømningsveier, oppmøteplass ved evakuering og hvem som er brannansvarlig på stedet.
1. Uavhengig av hvor aktiviteten foregår, har Ready-treneren ansvar for å holde oversikt over og telle opp egne utøvere ved en brannhendelse, og varsle daglig leder i Ready.
Brannøvelser og opplæring
1. Brannøvelse gjennomføres minst én gang i året. Ansvarlig: Brannvernleder.
1. Nye ansatte, vaktmester og trenere skal få gjennomgang av branninstruksen og gjøre seg kjent med rømningsveier og slokkeutstyr ved oppstart.
1. Kurs/informasjon om brannvern gis årlig til alle brannområdeansvarlige og til vaktmester.
1. Avvik eller mangler avdekket ved øvelse eller reell hendelse rapporteres i Avviksregister Ready IF.

	OPPSLAG VED UTGANGSDØRER
REDDE – VARSLE – SLUKKE – INFORMER
Brannvesenet: 110
Møteplass: Sykkelstativ Gressbanen



Daglig leder er ansvarlig for at rutinen følges og revideres årlig. Se også HMS-håndbok Ready IF, Rutine for kartlegging og risikovurdering av arbeidsulykker, og Avviksregister Ready IF.

